WhatsApp introduce IPLS, o nouă funcționalitate de stocare criptată în cloud pentru contactele utilizatorilor
Meta, compania-mamă a WhatsApp, a anunțat o nouă funcționalitate dedicată gestionării contactelor în aplicația de mesagerie: WhatsApp IPLS (Identity Proof Linked Storage). Noua funcționalitate permite utilizatorilor să-și salveze contactele direct în cloud-ul WhatsApp, oferind o metodă mai flexibilă și sigură pentru accesul la contacte, mai ales în cazul celor care folosesc mai multe dispozitive sau își schimbă des telefonul.